วัดกัลยาณมิตร สร้างเมื่อปีพุทธศักราช ๒๓๖๘ ในสมัยรัชกาลที่ ๓ โดยเจ้าพระยานิกรบดินทร์ (โต กัลยาณมิตร) ได้อุทิศบ้านและที่ดินบริเวณใกล้เคียง ซึ่งเดิมเยกว่า หมู่บ้านกุฎีจีน สร้างถวายเป็น พระอารามหลวง ได้รับพระราชทานนามว่า วัดกัลยาณมิตร รัชกาลที่ ๓ โปรดให้สร้างพระวิหารหลวง พร้อมกับเสด็จพระราชดำเนินก่อฤกษ์พระโต เมื่อวันที่ ๑๘ พฤษภาคม พุทธศักราช ๒๓๘๐ พระราชทานเป็นพระประธานในพระวิหารหลวง รัชกาลที่ ๔ โปรดให้สร้างหอพระธรรมมณเฑียรเถลิงพระเกียรติ เพื่อเฉลิมพระเกียรติยศ ในพระบรมราชมาตามหัยยิกา กรมพระศรีสุดรักษ์ และพระบรมราชมาตามหัยยิกาธิบดี พระภัสดาในกรมพระศรีสุดารักษ์ ผู้ซึ่งเคยประทับ ณ วัดกัลยาณมิตรมาก่อน และพระราชทานนามพระพุทธรูปประดิษฐาน ในพระวิหารหลวง เดิมเรียกพระโต ว่า พระพุทธโตรรัตนนายก รัชกาลที่ ๕ โปรดให้กรมโยธาธิการจัดการซ่อมแซม หอพระธรรมมณเฑียรเถลิงพระเกียรติ และเมื่อพระเจ้าบรมวงศ์เธอ กรมหมื่นปราจิณกิติบดี ทรงเป็นมรรคนายกวัดนี้ได้ดูแลซ่อมแชม มาตลอด ได้รับยกฐานะเป็นพระอารามหลวง เมื่อปีพุทธศักราช ๒๓๖๘ สถานะและที่ตั้ง วัดกัลยาณมิตร เป็นพระอารามหลวงชั้นโท ชนิดวรมหาวิหาร ตั้งอยู่เลขที่ ๓๗จ ริมแม่น้ำเจ้าพระยา บริเวณปากคลองบางกอกใหญ่ฝั่งใต้ แขวงวัดกัลยาณ์ เขตธนบุรี กรุงเทพมหานคร มีที่ดินตั้งวัด เนื้อที่ ๓๓ ไร่๑ งาน ที่มา : วัดกัลยาณมิตร. (๒๕๖๔). ใน พระอารามหลวง เล่ม ๑. (พิมพ์ครั้งที่ ๒). (น.๑๕๐-๑๕๒). กรมการศาสนา.
มหาวิทยาลัยราชภัฏบ้านสมเด็จเจ้าพระยา. สำนักวิทยบริการและเทคโนโลยีสารสนเทศ
ลิงค์ข้อมูลในระบบ Matrix
พระพุทธโตรรัตนนายก
พระเจ้าบรมวงศ์เธอกรมหมื่นปราจิณกิติบดี